27. 7. 81 De Europæiske Fællesskabers Tidende Nr. C 185/5 
Udtalelse om »forslag til Rådets forordning (EØF) om definition af Fællesskabets 
toldområde« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 305 af 22. november 1980, side 4. 
A. UDTALELSENS JURIDISKE GRUNDLAG 
Rådet besluttede den 18. november 1980 i medfør af artikel 198 i traktaten om oprettelse 
af Det europæiske økonomiske Fællesskab, at høre Det økonomiske og sociale Udvalg 
om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 187. plenarforsamling, afholdt i 
Bruxelles den 29. og 30. april 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
198, 
under henvisning til anmodning af 18. november 
1980 fra Rådet for De europæiske Fællesskaber om 
Udvalgets udtalelse om »Forslag til Rådets forord­
ning (EØF) om definition af Fællesskabets toldom­
råde«, 
under henvisning til beslutning truffet af dets præsi­
dium den 18. november 1980 om at pålægge Afdelin­
gen for industri, handel, håndværk og tjenesteydelser 
at udarbejde udtalelse og beretning om forslaget, 
under henvisning til udtalelse vedtaget af Afdelingen 
for industri, handel, håndværk og tjenesteydelser på 
mødet den 8. april 1981, 
under henvisning til mundtlig beretning aflagt af 
ordføreren, Marvier, og 
under henvisning til forhandlingerne på den 187. 
plenarforsamling den 29. og 30. april 1981, mødet 
den 29. april 1981 — 
enstemmigt 
VEDTAGET FØLGENDE UDTALELSE: 1. Generelle bemærkninger 
1. Definition af Fællesskabets toldområde er en 
væsentlig og uomgængelig forudsætning for etable­
ringen af den toldunion, der er et så afgørende ele­
ment i traktaterne om oprettelse af EF. 
2. Dette område defineredes i forordning (EØF) 
1496/68 af 27. september 1968 inden udløbet af den 
overgangsperiode, inden for hvilken toldafgifterne 
mellem medlemsstaterne skulle ophæves, og den fæl­
les toldtarif over for tredjelande skulle træde i 
kraft. 
3. I henhold til artikel 4 foregreb denne forordning 
hverken toldreglerne vedrørende fastlandssoklen el­
ler bestemmelserne vedrørende frizoner. 
4. I forordningsforslagets begrundelse gøres der 
klart rede for den positive udvikling i bestemmel­
serne vedrørende disse to specifikke punkter, hvoref­
ter det nu er hensigtsmæssigt at opgive de forbehold, 
der tidligere blev gjort gældende i den nævnte artikel 
4. Bestemmelserne i den foreliggende forordning 
foregriber naturligvis ikke toldordningen for fast­
landssoklen. 
II. Særlige bemærkninger 
1. Artikel 1 
1.1. I henhold til den franske version af forord­
ningsforslagets artikel 1 er »Mer territoriale« omfat-
Nr. C 185/6 De Europæiske Fællesskabers Tidende 27. 7. 81 
tet af Fællesskabets toldområde. Dette er i overens­
stemmelse med den i Geneve-havretskonventionen 
anvendte terminologi, hvorimod man i begrundelsen 
benytter udtrykket »d'eaux territoriales«. Det bør 
anbefales, at man i alle tilfælde bruger ordet »Mer«, 
idet indsøer i denne forbindelse under alle omstæn­
digheder kan sidestilles med »Mers« (f. eks. Genfer-
søen). 
1.2. Begrebet luftrum bør defineres mere klart. Til 
dette rum skal således udelukkende henregnes fartø­
jer, som til stadighed er udsat for jordens tiltræk­
ningskraft. Rumfartøjer, der befinder sig i kredsløb i 
stratosfæren eller længere ude i rummet, må således 
betragtes som værende uden for toldområdet. 
2. Artikel 3 
2.1. Hvad angår skibsfarten, hedder det i forord­
ningsforslaget, at Fællesskabets toldregler anvendes 
ensartet inden for hele Fællesskabets toldområde, 
medmindre medlemsstaterne for at sikre overholdel-
Udfærdiget i Bruxelles, den 29. april 1981. sen af international ret udtrykkeligt fastsætter det 
modsatte. 
2.2. Geneve-konventionen er klar på disse punkter 
(ydre territorialfarvand, tilstødende zone og det åbne 
hav), og kyststaterne skal udøve deres højhedsrettig­
heder under overholdelse af de internationale trakta­
ter, herunder EF-traktaterne. Udvalget anbefaler, at 
man supplerer forbeholdet i artikel 3 med en be­
mærkning om, at det især også drejer sig om opret­
holdelsen af nationale foranstaltninger vedrørende 
gennemsejling i fredeligt øjemed. 
2.3. Denne bemærkning leder imidlertid over i 
nogle mere generelle betragtninger over nødvendig­
heden af en begrebsafklaring i forbindelse med fragt-
fordelingsrettigheder. I den frie sejlads mellem med­
lemsstaterne bør de nationale flag indrømmes en 
fortrinsstilling, og man bør inden for EF sætte en 
stopper for den alt for ofte illoyale konkurrence fra 
handelsflåder, der sejler under bekvemmeligheds­
flag. 
2.4. Udvalget anbefaler, at Kommissionen tager 
dette spørgsmål op til nærmere undersøgelse. 
Tomas ROSEINGRAVE 
Formand for 
Det økonomiske og sociale Udvalg